**Vedlegg sentralledd søknadsåret 2025, dokumentert modell**

*(Revisor til sentralledd som benytter dokumentert modell skal utføre følgende kontrollhandlinger og skal avlegge rapport om faktiske funn i henhold til «Eksempler på rapporter om avtalte kontrollhandlinger» ISRS 4400* [*https://www.revisorforeningen.no/fag/standarder-og-veiledninger/andre-attestasjoner-og-bekreftelser*](https://www.revisorforeningen.no/fag/standarder-og-veiledninger/andre-attestasjoner-og-bekreftelser)*. Rapporten skal stiles til Lotteri- og stiftelsestilsynet)*

*(For sentralledd som har 5 millioner kroner eller mer i totale driftskostnader i sin egen søknad to år på rad skal revisor utføre alle kontrollhandlingene i denne malen.)*

*(For sentralledd som har mindre enn 5 millioner kroner i driftskostnader i sin egen søknad, men der totale driftskostnader i den samlede søknaden er 5 millioner kroner eller mer to år på rad skal bare kontrollhandling 1 og 2 utføres.)*

*(For sentralledd der totale driftskostnader i den samlede søknaden er mindre enn 5 millioner kroner trenger ikke revisor å avgi revisorrapport.)*

**Til Lotteri- og stiftelsestilsynet**

**RAPPORT OM FAKTISKE FUNN VEDRØRENDE** *(navn på sentralledd)*

**SØKNAD OM MVA-KOMPENSASJON**

**Formål med denne rapporten om avtalte kontrollhandlinger og begrensning i bruk og distribusjon**

Vår rapport har utelukkende som formål å bistå Lotteri- og stiftelsestilsynet med å vurdere søknaden om mva-kompensasjon i henhold til “[Forskrift om merverdiavgiftskompensasjon for frivillige organisasjoner”](https://lovdata.no/dokument/SF/forskrift/2018-10-23-1600), sist endret av Kulturdepartementet 28. Mars 2021. Rapporten skal ikke brukes til noe annet formål. Denne rapporten er utelukkende ment for Lotteri- og stiftelsestilsynet og (*navn på sentralledd)*, og skal ikke brukes av eller distribueres til andre parter.

**Oppdragsgivers ansvar**

Lotteri- og stiftelsestilsynet har instruert hvilke kontrollhandlinger som er hensiktsmessige for formålet med oppdraget.

*Sentralleddet* er ansvarlig for søknaden om mva-kompensasjon og grunnlaget for denne som ligger til grunn for de avtalte kontrollhandlingene.

Samlet søknadsbeløp (sum kompensasjonsberettiget merverdiavgift) basert på regnskapsåret 2024 for hele *søknaden* er kr. ……………...

Søknadsbeløp (sum kompensasjonsberettiget merverdiavgift) for sentralleddet er kr. ………………

*(Presiser om det er korrigert for avdekkede feil i søknadsbeløpet. Dersom det er avdekket feil som ikke er korrigert må dette komme tydelig frem i rapporten)*

**Revisors ansvar**

Vi har utført oppdraget om avtalte kontrollhandlinger i samsvar med internasjonal standard for beslektede tjenester (ISRS) 4400 (revidert) Oppdrag om avtalte kontrollhandlinger. Et oppdrag om avtalte kontrollhandlinger innebærer at vi utfører handlingene som er avtalt med organisasjonen, og rapporterer funnene, som er de faktiske resultatene av de avtalte kontrollhandlingene som er utført. Vi uttaler oss ikke om hensiktsmessigheten av de avtalte kontrollhandlingene, Dette oppdraget om avtalte kontrollhandlinger utgjør ikke et attestasjonsoppdrag. Vi gir følgelig ikke uttrykk for en mening eller en konklusjon. Dersom vi hadde utført tilleggshandlinger, kunne andre forhold ha kommet til vår kunnskap og blitt rapport til dere.

*Etiske prinsipper og kvalitetsstyring*

Vi har etterlevd de etiske kravene i International Ethics Standards Board for Accountants’ International Code of Ethics for Professional Accountants (including International Independence Standards) (IESBA Code) og uavhengighetskravene i del 4A i IESBA Code.

Firmaet anvender Internasjonal standard for kvalitetsstyring (ISQM) 1, som krever at firmaet utformer, implementerer og gjennomfører et system for kvalitetsstyring inkludert retningslinjer eller prosedyrer for

overholdelse av etiske krav, faglige standarder og gjeldende juridiske og regulatoriske krav.

**Handlinger og funn**

Oppdraget dekkes gjennom engasjementsbrev datert x. måned 202x.

Vi har utført handlingene beskrevet nedenfor.

|  |  |  |
| --- | --- | --- |
|  | **Handlinger** | **Funn** |
|  | **Kontroll av søknadsdata fra underledd** | *(Her skal revisor rapportere sine funn som følge av de avtalte kontrollhandlingene.*  *NB! Dersom noen av kontrollene ikke er aktuelle skal dette oppgis i rapporten.)* |
| 1 | Vi har kontrollert at *Sentralleddet* har mottatt rapport på avtalte kontrollhandlinger fra underledd (regional- og lokalledd) og aksjeselskap som har 5 millioner kroner eller mer i driftskostnader. Vi har også kontrollert at søknadsdataene fra underledd (regional- og lokalledd) og aksjeselskap som har 5 millioner kroner eller mer i driftskostnader er korrekt medtatt i regnearket som *Sentralleddet* har utarbeidet. |  |
| 2 | Vi har ut fra sammenstillingen (regnearket) kontrollert at søknadsgrunnlaget for underledd og aksjeselskap med mindre enn 5 millioner kroner i driftskostnader som er overført til sammenstillingen (regnearket) stemmer med innrapporterte tall fra underleddene og aksjeselskapene. Utvalget er basert på stikkprøver tatt ut fra sammenstillingen (regnearket). Ut fra antall underledd og aksjeselskap med mindre enn 5 millioner kroner i driftskostnader skal det tas følgende antall stikkprøver:  a. Opp til 100 underledd: 5 stikkprøver  b. Opp til 300 underledd: 15 stikkprøver  c. Over 300 underledd: 20 stikkprøver |  |
|  | **Kontroll av sentralleddets avgrensninger** |  |
| 3 | Vi har forespurt *Sentralleddet* om de ved vurdering av hvilke transaksjoner som er medtatt i søknadsgrunnlaget (transaksjonslisten) har vurdert om kostnadene kommer innenfor ordningen, jf. forskriften § 6 bokstav a og § 3 tredje ledd. |  |
| 4 | Vi har med utgangspunkt i transaksjonslisten ved kontroll mot bilag kontrollert at de 15 beløpsmessig største transaksjonene vedrørende vedlikehold for bygg, anlegg og annen fast eiendom er kostnader som etter [Skatteloven § 6-11](https://lovdata.no/dokument/NL/lov/1999-03-26-14/KAPITTEL_7-2#%C2%A76-11) ville vært fradragsberettiget vedlikehold, jf. forskriften § 6 bokstav b. |  |
| 5 | Vi har kontrollert at kostnadsførte drifts- og vedlikeholdskostnader for bygg, anlegg og annen fast eiendom som er medtatt i søknadsgrunnlaget (transaksjonslisten), ikke er knyttet til utleie, jf. forskriften § 6 bokstav d). Kontrollen er basert på stikkprøver av 15 transaksjoner. |  |
|  | **Kontroll av sentralleddets kostnader som ikke er kompensasjonsberettigede etter forskriftens § 8** |  |
| 6 | Vi har med utgangspunkt i søknadsgrunnlaget (transaksjonslisten) *for de 15 beløpsmessige største transaksjonene* kontrollert mot bilag at merverdiavgiftsbeløpet som er medtatt i søknadsgrunnlaget (transaksjonslisten) er korrekt og at transaksjonene ikke:  a. Inngår i merverdiavgiftspliktig virksomhet der inngående avgift kan trekkes fra.  b. er merverdiavgiftskostnader som er kompensasjonsberettiget gjennom [merverdiavgiftskompensasjonsloven](https://lovdata.no/dokument/NL/lov/2003-12-12-108), herunder frivillige organisasjoner som på vegne av kommune eller fylkeskommune produserer helse-, undervisnings- eller sosiale tjenester som kommune eller fylkeskommune er lovpålagt å utføre.  c. er kostnader angitt i merverdiavgiftsloven [§ 8-3 første ledd](https://lovdata.no/dokument/NL/lov/2009-06-19-58/KAPITTEL_8#%C2%A78-3) og § 8-4 første ledd, herunder bl.a. servering, leie av selskapslokaler i forbindelse med servering, samt anskaffelse, drift og vedlikehold av personkjøretøy. |  |
| 7 | Vi har med utgangspunkt i søknadsgrunnlaget (transaksjonslisten) *på basis av stikkprøver for 15 transaksjoner* kontrollert mot bilag at merverdiavgiftsbeløpet som er medtatt i søknadsgrunnlaget (transaksjonslisten) er korrekt og at transaksjonene ikke:  a. Inngår i merverdiavgiftspliktig virksomhet der inngående avgift kan trekkes fra.  b. er merverdiavgiftskostnader som er kompensasjonsberettiget gjennom [merverdiavgiftskompensasjonsloven](https://lovdata.no/dokument/NL/lov/2003-12-12-108), herunder frivillige organisasjoner som på vegne av kommune eller fylkeskommune produserer helse-, undervisnings- eller sosiale tjenester som kommune eller fylkeskommune er lovpålagt å utføre.  c. er kostnader angitt i merverdiavgiftsloven [§ 8-3 første ledd](https://lovdata.no/dokument/NL/lov/2009-06-19-58/KAPITTEL_8#%C2%A78-3) og § 8-4 første ledd, herunder bl.a. servering, leie av selskapslokaler i forbindelse med servering, samt anskaffelse, drift og vedlikehold av personkjøretøy. |  |
|  | **Generelt** |  |
| 8 | Vi har kontrollsummert bruddsummene for merverdiavgiftsbeløpene i transaksjonslisten for henholdsvis høy sats, mellomhøy sats og lav sats. |  |

Sted, dato

Revisjonsfirma XX

Ola Nordmann

statsautorisert revisor/ kommunerevisor